《题赵子深山水 其一》
明代·刘永之

山苍苍兮嵚崟，谷窈窈兮阻深。木含滋兮竞秀，云欲雨兮昼阴。

蹇行人兮中流，棹扁舟兮容与。渺余怀兮曷从，望岩扃兮延伫。

作者简介：临江清江人，字仲修，号山阴道士。少随父宦游，治《春秋》学，工诗文，善书法。日与杨伯谦、彭声之辈讲论风雅，当世翕然宗之。明洪武初征至金陵，以重听辞归。有《山阴集》。